34. ΑΠΟΦΑΣΙΣ ΥΠΟΥΡΓΩΝ ΓΕΩΡΓΙΑΣ ΚΑΙ ΣΥΓΚΟΙΝΩΝΙΩΝ Αριθ. 154589/1103 της 28 Μαρτ./19 Απρ.  1978 (ΦΕΚ Β΄ 364) Περί χρεών Γραμματέως εξεταστικών επιτροπών, εκδόσεως πιστοποιητικού ιατρικής εξετάσεως και ενάρξεως γραπτών εξετάσεων υποψηφίων χειριστών και οδηγών γεωργικών μηχανημάτων. Έχοντας υπόψη: 1.Το άρθρο 97 του Ν. 614/77 «περί κυρώσεως του Κώδικα Οδικής Κυκλοφορίας». 2.Τα άρθρα 7 παρ. 3 και 9 (παρ. 2, εδ. δ΄) του Π.Δ. 333/77 «περί πτυχίων χειριστών και αδειών οδηγήσεως γεωργικών μηχανημάτων». 3.Την έλλειψη σε προσωπικό Διοικητικών υπαλλήλων σε Τομείς Εγγείων Βελτιώσεων που συστήθηκαν με το Π.Δ. 433/77 «περί Οργανισμού του Υπουργείου Γεωργίας» και δεν έχουν επανδρωθεί ακόμη οι προβλεπόμενες θέσεις. 4.Το γεγονός ότι οι αγροτικές περιοχές εξυπηρετούνται από πλευράς ιατρικής περιθάλψεως από τους αγροτικούς ιατρούς, οι οποίοι στο πλαίσιο της γενικής ιατρικής ασκούν και την ειδικότητα του παθολόγου. 5.Σχετική εισήγηση της αρμόδιας Δ/νσεως της ΥΠΑΕ της Γ .Δ.Ε.Β., αποφασίζουμε: 1.Χρέη Γραμματέως της εξεταστικής επιτροπής υποψηφίων χειριστών και οδηγών γεωργικών μηχανημάτων μπορεί να εκτελεί οποιοσδήποτε υπάλληλος ΜΕ κατηγορίας που θα ορίζεται με την ίδια απόφαση του προϊσταμένου μονάδος Ε.Β. «περί συστάσεως της εξεταστικής επιτροπής». 2.Η έκδοση του πιστοποιητικού ιατρικής εξετάσεως των ανωτέρω υποψηφίων μπορεί να γίνεται και από ιατρούς που δεν έχουν την ειδικότητα του Παθολόγου αλλά ασκούν καθήκοντα Γενικής Ιατρικής, όπως π.χ. οι αγροτικοί ιατροί. 3.Λόγω της ακυρώσεως του διαγωνισμού για την προμήθεια των εντύπων με θέματα του Κ.Ο.Κ. (τροχονομικά) οι εξετάσεις για την χορήγηση πτυχίων και αδειών οδηγήσεως γεωργικών μηχανημάτων στα ανωτέρω θέματα θα διενεργούνται όπως και κατά το παρελθόν μέχρι εκτυπώσεως και αποστολής του σχετικού εντύπου υλικού. Η απόφαση αυτή να δημοσιευθεί στην Εφημερίδα της Κυβερνήσεως. 16.Δ.γ.34 Γεωργικά Μηχανήματα 